Romain Rolland

**Romain Rolland**, nado en Clamecy, Nièvre, o 29 de xaneiro de 1866 e finado en Vézelay o 30 de decembro de 1944, foi un escritor francés.

O seu primeiro libro foi publicado en 1902, cando tiña 36 anos. Trece anos máis tarde, gañou o Premio Nobel de Literatura de 1915 "como tributo ao elevado idealismo da súa produción literaria e á simpatía e o amor pola verdade co cal describiu diversos tipos de seres humanos."

A súa existencia estivo marcada pola paixón, pola música e o heroísmo, e durante toda a súa vida buscou medios de comuñón entre os homes . Atormentado polo seu ideal humanista e á súa insistencia pola xustiza e os seus ideais humanistas, buscou a paz durante e logo da primeira guerra mundial. Foi un grande admirador de Leon Tolstoi, gran figura da non violencia, dos filósofos da India ("Conversacións con Rabindranath Tagore", e Mahatma Gandhi), dos ensinos de Ramakrishna e Vivekananda; quedou fascinado por Bahá'ou'lláh (a quen fai referencia en *Clerambault*, novela na que expón as súas ideas sobre a guerra), e posteriormente polo novo mundo que a Unión Soviética preconizaba nos seus comezos. Pero en ningures senón na escritura das súas obras soubo atopar paz. Romain Rolland recibiu o forte influxo da filosofía hinduísta do Vedanta, tema ao que dedicou varios libros.

## Traxectoria 
Naceu en Clamecy, Nièvre, Francia, no seo dunha unha familia de notarios, aínda que entre os seus ascendentes había tanto labregos como xente notable. Escribindo introspectivamente no seu *Voyage intérieur* (1942), viuse a si mesmo como un representante das "especies antigas". Faría participar a estes devanceiros no truculento e subido de ton relato *Colas Breugnon* (1919).

Aceptado na École normale supérieure en 1886, primeiro estudou filosofía, pero a súa independencia de espírito levouno a abandonala para non someterse á súa ideoloxía dominante. Graduouse en Historia en 1889 e pasou dous anos en Roma, onde o seu encontro con Malwida von Meysenburg - quen fora amiga de Nietzsche e de Wagner - e o seu descubrimento das obras mestras italianas foron decisivos no desenvolvemento do seu pensamento. Cando regresou a Francia en 1895, recibiu o seu doutoramento coa tese "As orixes do teatro lírico moderno" e a súa disertación doutoral "Unha Historia da Ópera en Europa antes de Lully e Scarlatti".

### Mestre, pacifista e solitario 
Fíxose profesor de historia no Lycée Henri IV, no Lycée Louis le Grand, e na École française de Rome, logo profesor de Historia da Música na Sorbona, e Profesor de Historia na École Normale Supérieure.

Esixente, tímido e mozo, non lle gustaba ensinar. Non foi indiferente á mocidade: Jean-Christophe, Olivier e os seus amigos - os heroes das súas novelas - son novos. Pero cos mozos, como cos adultos, Rolland só mantivo relacións distantes. Desexaba ser sobre todo un escritor. Seguro que a literatura lle daría un ingreso modesto, renunciou á universidade en 1912. En 1915 foi galardoado co premio Nobel de Literatura e en 1922 fundou a revista *Europe*.

Romain Rolland foi un pacifista militante. En 1924, o seu libro sobre Gandhi contribuíu á súa posterior reputación, e ambos se coñeceron en 1931.

Trasladouse ás praias de Lago Léman, Suíza a dedicarse a escribir. A súa vida interrompeuse por problemas de saúde, e por viaxes e exhibicións de arte. A súa viaxe a Moscova (1935), por invitación de Maxim Gorki, foi unha oportunidade para coñecer a Stalin, e serviu en forma non oficial como embaixador dos artistas franceses na Unión Soviética.

En 1937, volveu a vivir a Vézelay, cidade que, en 1940, foi ocupada polos alemáns. Durante a ocupación, illouse nunha completa soidade.

Sen deixar de traballar, en 1940, rematou as súas memorias. Tamén se adicou a dar os toques finais á súa investigación musical sobre a vida de Ludwig van Beethoven. Pouco antes da súa morte, escribiu *Péguy* (1944), na que examina a relixión e o socialismo no contexto das súas memorias. Morreu en Vézelay.

## Obras 
### Obras por xénero 
#### Dramas históricos e filosóficos 
* *Aërt*, 1897 .
* *Les loups*, *Os lobos*, 1897 (baseada no Caso Dreyfus) .
* *Le triomphe de la raison*, *O triunfo da razón*, 1899 .
* *Danton*, 1901 .
* *Le Quatorze Juillet*, *O catorce de xullo*, 1902 .
* *La Montespan*, 1904 .

#### Biografías 
* *Beethoven*, 1903 .
* *Miguel Ánxo*, 1907 .
* *Haendel*, 1910 .
* *Tolstói*, 1911 .
* *Mahatma Gandhi*, 1923 .
* *Goethe e Beethoven*, 1930 .
* *Péguy*, 1944 .

#### Novela 
* *Jean-Christophe* (1904-1912).
* *A alma encantada* (1922-1934), serie de novelas políticas.
* *Clérambault, Historia dunha conciencia libre durate a guerra* (1920).

#### Ensaios pacifistas 
* *Au dessus de la mêlée*, *Por enrima do conflito*, 1915.
* *Aos poblos asasinados*, 1917.
* *Os precursores* 1923.

#### Autobiografía 
* *A viaxe interior*, 1943, publicada en 1956. 

### Obra completa 
* 1888: ''Amour d'enfants*
* 1891: *Les Baglioni*, inédita durante a vida do autor.
* 1891: *Empédocle*, inédita durante a vida do autor.
* 1891: *Orsino*, inédita durante a vida do autor.
* 1892: *Le Dernier Procès de Louis Berquin*.
* 1895: *Les Origines du théâtre lyrique moderne*, tese doutoral.
* 1895: *Histoire de l'opéra avant Lully et Scarlatti*, disertación doutoral.
* 1895: *Cur ars picturae apud Italos XVI saeculi deciderit*, tese doutoral .
* 1897: *Saint-Louis*.
* 1897: *Aërt*, drama histórico e filosófico.
* 1898: *Les Loups*, drama histórico e filosófico.
* 1899: *Le Triomphe de la raison*, drama histórico e filosófico.
* 1899: *Danton*, drama històric i filosòfic.
* 1900: *Le Poison idéaliste*.
* 1901: *Les Fêtes de Beethoven à Mayence*.
* 1902: *Le Quatorze Juillet*, drama histórico e filosófico.
* 1902: *François-Millet*.
* 1903: *Vie de Beethoven*.
* 1903: *Le temps viendra*.
* 1903: *Le Théâtre du peuple*.
* 1904: *La Montespan*, drama histórico e filosófico.
* 1904-1912: *Jean-Christophe*, ciclo de 10 volumes repartidos en tres series: *Jean-Christophe*, *Jean-Christophe à Paris* e *La Fin du voyage*.
* 1904: *L'Aube*, primeiro volume da serie *Jean-Christophe*.
* 1904: *Le Matin*, segundo volume da serie *Jean-Christophe*.
* 1904: *L'Adolescent*, terceiro volume da serie *Jean-Christophe*.
* 1905: *La Révolte*, cuarto volume da sèrie *Jean-Christophe*.
* 1907: *Vie de Michel-Ange* (1907).
* 1908: *Musiciens d'aujourd'hui*, artigos e estudos sobre a música.
* 1908: *Musiciens d'autrefois*, artigos e estudos sobre a música.
* 1908: *Antoinette*, primeiro volume da serie *Jean-Christophe à Paris*.
* 1908: *La Foire sur la place*, segundo volume da serie *Jean-Christophe à Paris*.
* 1908: *Dans la maison*, terceiro volume da serie *Jean-Christophe à Paris*.
* 1910: *Haendel*.
* 1911: *La Vie de Tolstoï*.
* 1911: *Le Buisson ardent*, primeiro volume da serie *La Fin du voyage*.
* 1911: *Les Amies*, segundo volume da serie *La Fin du voyage*.
* 1912: *La Nouvelle Journée*, terceiro volume da serie *La Fin du voyage*.

* 1912: *L'Humble Vie héroïque*.
* 1915: *Au-dessus de la mêlée*, manifesto pacifista.
* 1917: *Salut à la révolution russe*
* 1918: *Pour l'internationale de l'Esprit*
* 1918: *L'Âge de la haine*.
* 1919: *Colas Breugnon*.
* 1919: *Les Précurseurs*.
* 1920: *Clérambault*.
* 1920: *Pierre et Luce*
* 1921: *Pages choisies*.
* 1921: *La Révolte des machines*.
* 1922: *Annette et Sylvie*, volume I de *L'Âme enchantée*.
* 1922: *Les Vaincus*.
* 1924: *L'Été*, volume II de *L'Âme enchantée'.'
* 1924: *Gandhi*.
* 1924: *Mère et fils*, volume III de ''L'Âme enchantée*.
* 1925: *Le Jeu de l'amour et de la mort*.
* 1926: *Pâques fleuries*.
* 1928: *Léonides*.
* 1928: *De l'Héroïque à l'Appassionata*.
* 1929: *Essai sur la mystique de l'action*.
* 1929: *L'Inde vivante*.
* 1929: *Vie de Ramakrishna*.
* 1930: *Vie de Vivekananda*.
* 1930: *L'Évangile universel* (1930).
* 1930: *Goethe et Beethoven* (1930).
* 1933: *L'Annonciatrice* (1933).
* 1935: *Quinze Ans de combat* (1935).
* 1936: *Compagnons de route* (1936).
* 1937: *Le Chant de la Résurrection* (1937).
* 1938: *Les Pages immortelles de Rousseau* (1938).
* 1939: *Robespierre*, drama histórico e filosófico.
* 1943-1945: *La Cathédrale interrompue*, 3 volumes.
* 1945: *Péguy*.

## Recoñecementos 
Na súa honra, un asteroide, descuberto o 20 de setembro de 1930 per Grigoriy N. Neujmin, foi nomeado como (1269) Rollandia.

## Citas 
:"Se hai algún lugar na faciana da terra onde todos os soños dos homes vivos atoparán un fogar desde os primeiros días de cando o home comezou o soño da existencia, ese sitio é a India.... Por máis de 30 séculos, a árbore da visión, cos seus miles de polas e os seus millóns de garabullos, floreceu nesta terra tórrida, o útero ardente dos deuses. Renóvase a si mesma sen cansazo sen mostrar ningún signo de decadencia." [1], *Vida de Ramakrishna*

:"O verdadeiro espírito védico comeza cun sistema de ideas preconcibidas. Posúe absoluta liberdade e coraxe sen rival entre as relixións con respecto polos feitos observados e as diversas hipotésus colocadas para a súa coordinación. Sen ser xamais obstaculizado por unha orde sacerdotal, cada home foi enteiramente libre de buscar dondequeira que puidese satisfacer a explicación espiritual do espectáculo do universo." [2], *Vida de Vivekananda''

## Véxase tamén 
### Ligazóns externas 
* Páxina do Instituto Nobel, Premio Nobel de Literatura 1915
* Romain Rolland no Proxecto Gutenberg
* French Association Romain Rolland